Diari Oficial de la Generalitat Valenciana


Sumari del DOGV 4285, del 04-07-2002 (2002/7306)

DECRET 106/2002, d'1 de juliol , del Govern Valencià, pel qual es modifica el Decret 56/1992, de 13 d'abril, del Govern Valencià, pel qual es regula la responsabilitat de l'administració autonòmica en matèria d'ús i circulació de vehicles
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/07/01/106/dof/vci/html**

### Dades del document

Número de DOGV
:   4285

Data del DOGV
:   04-07-2002

Secció del DOGV
:   I. DISPOSICIONS GENERALS

Número del document
:   2002/7306


Data del document
:   01-07-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * reglamentació de la circulació
    * vehicle
    * responsabilitat administrativa
    * legislació
    * control de la circulació
    * administració regional

DECRET 106/2002, d'1 de juliol , del Govern Valencià, pel qual es modifica el Decret 56/1992, de 13 d'abril, del Govern Valencià, pel qual es regula la responsabilitat de l'administració autonòmica en matèria d'ús i circulació de vehicles [2002/X7306]
  
Pel Decret 56/1992, de 13 d'abril, del Govern Valencià, es regula la responsabilitat de l'administració autonòmica en matèria d'ús i circulació de vehicles, quant a aquells riscos que no cobreix l'assegurança obligatòria de responsabilitat civil, si bé com que quedaven fora de cobertura aquells danys que es produïren als conductors de vehicles oficials, foren conductors professionals o persones autoritzades per a utilitzar-los, i fins i tot personal que estant en comissió de servicis utilitze el vehicle propi per a esta, cal fer una modificació que atorgue una cobertura més àmplia.
  
Davant d'esta situació, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 1 de juliol de 2002,
  
DECRETE
  
Article únic
  
Es modifica l'article 1, primer paràgraf, i s'afegix un nou article, el 4, al Decret 56/1992, de 13 d'abril, del Govern Valencià, pel qual es regula la responsabilitat de l'administració autonòmica en matèria d'ús i circulació de vehicles, que queden redactats en els termes següents:
  
«Article 1, primer paràgraf
  
Quan es produïsquen danys a persones o coses, derivats de l'ús i circulació de vehicles de motor, per conductors de vehicles oficials o per persones degudament habilitades i fins i tot del personal que estant en comissió de servici utilitze el vehicle propi per a esta, i aquells excedisquen o no estiguen coberts per la pòlissa subscrita entre la Generalitat Valenciana i el Consorci de Compensació d'Assegurances, les indemnitzacions, que siguen exigibles, seran pagades per la Generalitat Valenciana».
  
«Article 4
  
Pel que fa a les quantitats que s'hauran d'indemnitzar, s'ajustarà al que estableix la Resolució de 21 de gener de 2002 de la Direcció General d'Assegurances i Fons de Pensions, per la qual es fa publicitat de les quanties de les indemnitzacions per mort, lesions permanents i incapacitat temporal que resulten d'aplicar durant el 2002 i al sistema per a la valoració dels danys i perjudicis causats a les persones en accidents de circulació.
  
Les dites tarifes s'aniran actualitzant en funció de les resolucions que la Direcció General d'Assegurances i Fons de Pensions dicte anualment».
  
DISPOSICIÓ DEROGATÒRIA
  
Queden derogades aquelles normes d'igual o inferior rang que s'oposen al que estableix el present decret.
  
DISPOSICIÓ FINAL
  
La present disposició entrarà en vigor el sendemà de la publicació en el Diari Oficial de la Generalitat Valenciana.
  
València, 1 de juliol de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,


Còpia Permalink ELI